50 ലിറ്റര് മദ്യവുമായി ഓട്ടോറിക്ഷ സഹിതം യുവാവ് അറസ്റ്റില് അടിമാലി: 50 ലിറ്റര് മദ്യവുമായി ഓട്ടോറിക്ഷ സഹിതം യുവാവിനെ എക്സൈസ് സംഘം അറസ്റ്റ് ചെയ്തു. കൊന്നത്തടി വില്ലേജില് കൊമ്ബൊടിഞ്ഞാല് ചിറയപ്പറമ്ബില് വീട്ടില് വിനോയി രാജനാ 38 ണ് അറസ്റ്റിലായത്. ഇന്നലെ രാവിലെ 11.45 ന് അടിമാലി എക്സൈസ് റേഞ്ച് ഓഫീസ് ഉദ്യോഗസ്ഥര് പക്കായിപ്പടിയില് നടത്തിയ പരിശോധനയിലാണ് ഇയാളെ പിടികൂടിയത്. അര ലിറ്ററിന്റെ 100 കുപ്പികള് മൂന്ന് പ്ലാസ്റ്റിക്ക് ചാക്കുകെട്ടുകളിലായി ഓട്ടോറിക്ഷയില് കടത്തിക്കൊണ്ടുവരുന്നതിനിടയിലാണ് പിടിക്കപ്പെട്ടത്. പണിക്കന്കുടി, കൊമ്ബൊടിഞ്ഞാല് മേഖലയില് മദ്യം എത്തിച്ച് വില്പ്പന നടത്തുന്നയാളാണ് വിനോയി. മദ്യം കടത്താനുപയോഗിച്ച ഓട്ടോറിക്ഷയും കസ്റ്റഡിയിലെടുത്തു. പ്രിവന്റീവ് ഓഫീസര് വി.പി. സുരേഷിന്റെ നേതൃത്വത്തില് നടത്തിയ റെയ്ഡില് പ്രിവന്റീവ് ഓഫീസര് ഗ്രേഡ് കെ.എന് അനില്, സിവില് എക്സൈസ് ഓഫീസര്മാരായ കെ.എസ.് മീരാന്, ശ്രീജിത്ത് എം.എസ്, അരുണ് സി, ഡ്രൈവര് ശരത് എസ്.പി എന്നിവര് പങ്കെടുത്തു. പ്രതിയെ അടിമാലി കോടതിയില് ഹാജരാക്കി.